**Poetry in Telegrams** je slovenský rockový projekt hudobníka Johnyho Štefečka založený v roku 2013 v Senici. Na hudobnej scéne debutoval o rok neskôr extended playom *Songs for Desperate Lovers*, po ktorom nasledovali dve ďalšie nahrávky *The Phases a Melancholy.* Všetky tieto EP boli nahraté v Grapow Studios pod dohľadom producenta Rolanda Grapowa, ktorý sa tiež postaral o mix a mastering. Piesne projektu sú autorom zložené tak, aby sa dali zahrať iba na gitare a bicích.   Minimalizmus po hudobnej i vizuálnej stránke je jedným z hlavných prvkov Poetry in Telegrams. Strunové nástroje nahráva sám zakladateľ tohto projektu, na bicie nástroje sa na všetkých doterajších nahrávkach podieľali významní zahraniční hudobníci - Thomas Lang či Paul Ortiz.   Sám Štefeček nahráva s Grapowom v Grapow Studios, hostia im svoje party posielajú digitálne. Na EP *Melancholy* sa objavil takisto saxofonista Jørgen Munkeby, spoluzakladateľ skupiny Jaga Jazzist.  Táto nahrávka bola nominovaná na cenu Radio\_Head Awards v kategórii album roku Hard & Heavy 2016.

Pôvodnú trilógiu v októbri 2018 doplnilo štvrté EP *I, Koheleth* s hosťujúcim Marcom Minnemannom a Paulom Ortizom. Aj tento album získal nomináciu na Radio\_Head Awards. V nasledujúcom roku vyšla kniha textov *War for the Point of the Story (Poetry in Telegrams Lyrics)* a v máji 2021 kompilácia Slovak Metal Army Sampler #1, na ktorej je skladba Stoic.

Štefeček vyštudoval teológiu a filozofiu, čo ovplyvnilo jeho život i tvorbu. Zaoberal sa najmä dielom dánskeho filozofa Sørena Kierkegaarda (1813-1855) a sú mu blízke existenciálne témy utrpenia, melanchólie a zúfalstva. Je autorom knihy *Etické mosty* - monografia Vášeň Sørena Kierkegaarda (Kierkegaard Circle, University of Toronto, 2011).

Čo sa týka hudobných nástrojov, Štefeček používa predovšetkým sedemstrunové gitary Mayones Setius a zosilňovač Mesa Boogie Mark V. Spolupracuje tiež so slovenským výrobcom gitár a basgitár, Kamilom Grebeňom, ktorý preňho vyrobil sedemstrunový custom model Whale 7. Na výslednom zvuku Poetry in Telegrams sa podieľa viacero gitarových efektov, najmä Digitech Whammy. Zaujímavosťou je, že všetky doterajšie piesne sú nahraté bez basovej gitary a je ich možné zahrať iba vo dvojici. Živé koncerty však zatiaľ projekt odmieta, keďže jednotliví hostia sú z rôznych častí sveta a sú vyťažení rôznorodými hudobnými aktivitami. Zámerom projektu bolo od začiatku pôsobiť medzinárodne, nie iba na území Slovenska. Všetky texty sú v angličtine a ich autorom je Štefeček. Vizuál Poetry in Telegrams je dielom Pavla Trubena. Dôležitou súčasťou prezentácie projektu sú videoklipy. Ide o epizódy zo života podivínskeho učenca, ktorý stretáva ženy z iných svetov. V hlavnej úlohe série sa predstavil slovenský herec Gregor Hološka. Režisérom klipov *Juliet and Romeo*, *Miracles* a *Stargazing* je Jakub Šteinecker. Diel *Bulgakov a Mysteries* režíroval Peter Čermák.

Zatiaľ posledný počin Poetry in Telegrams - EP *Trivial Optical Tricks* vyšlo v r. 2021. Okrem Johnyho sa na jeho nahraní podieľali americký bubeník Gil Sharone (ex The Dillinger Escape Plan, ex Marilyn Manson) a nórsky hudobník Jørgen Munkeby (ex Ihsahn). 

Johny povedal: ,,EP má približne 20 minút a začína piesňou Something/Anything. Urobili sme k nej aj lyric video, ktoré možno napovie viac, ako nejaké siahodlhé vysvetľovanie. Čo sa týka zaujímavostí, prvý raz je v PiT pesničke samostatné gitarové sólo..."

Členovia skupiny
----------------

* Johny Štefeček – spev, 7 a 8-strunové gitary, ukulele

### Hostia

* Thomas Lang – bicie (EP Songs for Desperate Lovers)
* Paul Ortiz – bicie (EP The Phases, EP Melancholy), klávesy (EP I, Koheleth)
* Jørgen Munkeby – saxofón (EP Melancholy, EP Trivial Optical Tricks)
* Marco Minnemann – bicie (EP I, Koheleth)
* Gil Sharone - bicie (EP Trivial Optical Tricks)

Diskografia
-----------

* 2014 – Songs for Desperate Lovers (EP)
* 2015 – The Phases (EP)
* 2016 – Melancholy (EP)
* 2018 – I, Koheleth (EP)
* 2021 – Slovak Metal Army Sampler #1 (compilation)
* 2021 - Trivial Optical Tricks (EP)

Ocenenia
--------

* 2016 – Melancholy (EP) – Hard & Heavy (Radio\_Head Awards) - nominácia
* 2018 – I, Koheleth (EP) - Hard & Heavy (Radio\_Head Awards) - nominácia

Knihy
-----

* 2019 – War for the Point of the Story (Poetry in Telegrams Lyrics) - ISBN 978-80-971825-7-1

Referencie
----------

1. ↑   *Poetry in Telegrams - About* [online]. Poetry in Telegrams, [cit. 2018-01-31]. Dostupné online.
2. ↑   POETRY IN TELEGRAMS /Svk/ Ďalej, ako si možno vieme predstaviť | SLOVAK METAL ARMY. *SLOVAK METAL ARMY*, 2017-01-25. Dostupné online [cit. 2018-01-31].
3. ↑   Melancholická novinka POETRY IN TELEGRAMS s exkluzívnym hosťom | Valhalla.sk. *Valhalla.sk*, 2016-10-04. Dostupné online [cit. 2018-01-31].
4. ↑   Shining's Jørgen Munkeby and Chimp Spanner's Paul Ortiz Guest on Poetry in Telegrams Track "Breathing" | MetalSucks. *MetalSucks*, 2016-10-12. Dostupné online [cit. 2018-01-31]. (po anglicky)
5. ↑   *Poetry in Telegrams v klipu Bulgakov* [online]. , [cit. 2018-01-31]. Dostupné online. (po česky)
6. ↑   *Hlasovanie v 2.kole RHA2016* [online]. Radio\_Head Awards, [cit. 2018-01-31]. Dostupné online.
7. ↑  GREGI, Martin Gregor-. *Poetry in Telegrams s dvomi novinkami. - GREGI.NET | Multikultúrny portál* [online]. , [cit. 2020-03-17]. Dostupné online.
8. ↑   *Vyšiel SLOVAK METAL ARMY Sampler #1! | MetalExpress* [online]. [Cit. 2021-05-04]. Dostupné online.
9. ↑   *Galéria Ethical Bridges / Etické mosty (Ján Štefeček, Noemi Bravená, Tibor Máhrik)* [online]. www.najnakup.sk, [cit. 2018-02-04]. Dostupné online. Archivované 2018-02-04 z originálu.
10. ↑   Melancholická novinka POETRY IN TELEGRAMS s exkluzívnym hosťom. *Populár.sk*, 2016-10-03. Dostupné online [cit. 2018-02-04]. Archivované 2018-02-04 z originálu.
11. ↑   *Gregor Hološka* [online]. ČSFD.cz, [cit. 2018-02-04]. Dostupné online.
12. ↑   *VIDEO: Detektív z Rexa naháňa múzu v klipe medzinárodného rockového projektu* [online]. hudba.zoznam.sk, [cit. 2018-02-04]. Dostupné online.
13. ↑   *Väzeň z filmu Amnestie naháňa Červenú čiapočku. Poetry In Telegrams - Mysteries* [online]. hudba.zoznam.sk, [cit. 2019-10-25]. Dostupné online.
14. ↑  KAI, Tomáš. Tomáš Kai, 30.11.2021, [cit. 2021-12-09]. Dostupné online.
15. ↑   *Poetry in Telegrams s dvomi novinkami* [online]. Populár.sk, 2019-10-24, [cit. 2019-10-25]. Dostupné online.

Externé odkazy
--------------

* Oficiálne stránky
* Rozhovor, vznik, história – rumzine.com
* Melancholy – recenzia EP
* Shining’s Jørgen Munkeby and Chimp Spanner’s Paul Ortiz Guest on Poetry in Telegrams Track "Breathing" – metalsucks.net
* Rozhovor Archivované 2018-02-28 na Wayback Machine
* Článok o Poetry in Telegrams
* Recenzie počinov, rozhovory s Johnym